23. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 113/1101 της 18/30 Ιουν. 1979 (ΦΕΚ Β΄ 580) Περί αυξήσεως των καταβαλλομένων συντάξεων από το Ταμείο Επικουρικής Ασφαλίσεως Υπαλλήλων Εμπορικών Καταστημάτων. Έχοντας υπόψη: 1.Τις διατάξεις της παρ. 4 του άρθρ. 1 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 2.Τις διατάξεις του άρθρ. 40 του Νόμ. 849/78 (ΦΕΚ 232/22.12.78, τ.Α΄) «περί παροχής κινήτρων δια την ενίσχυσιν της περιφερειακής και οικονομικής αναπτύξεως της χώρας». 3.Τον Νόμ. 400/76 «περί Υπουργικού Συμβουλίου και Υπουργείων» (ΦΕΚ 203/76 τ.Α΄). 4.Την Δ3/2087/77 κοινή απόφαση του Πρωθυπουργού και του Υπουργού Κοινωνικών Υπηρεσιών (ΦΕΚ 1278/6.12.77 τ.Β΄). 5.Την Δ.3676/932/26.5.78 κοινή απόφαση του Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών» (ΦΕΚ 438/30.5.78 τ.Β΄). 6.Την γνώμη του Δ.Σ. του Ταμείου Επικουρικής Ασφαλίσεως Υπαλλήλων Εμπορικών Καταστημάτων που μας υπέβαλε με τις 4243/5.4.79 και 5439/13.4.79 αναφορές αυτού, αποφασίζουμε: 1.Αυξάνονται από 1ης Ιαν. 1979 οι καταβαλλόμενες από το Ταμείο Επικουρικής Ασφαλίσεως Υπαλλήλων Εμπορικών Καταστημάτων συντάξεις, στους συνταξιούχους των οποίων η έναρξη συνταξιοδοτήσεως εμπίπτει στο μέχρι 31.12.78 χρονικό διάστημα, κατά ποσοστό 15%. 2.Αντικαθίστανται οι παρ. 6 και 7 άρθρ. 8 του Κανονισμού παροχών του Ταμείου Επικουρικής Ασφαλίσεως υπαλλήλων Εμπορικών Καταστημάτων (ανωτ. αριθ. 9).

[Source: greek_legal_code_raptarchis | Tokens: 1407]